cyanic-selkie/wikianc huggingface dataset:
הדיוויזיה ה-45 (בריטניה)
מלחמת העולם השנייה
הדיוויזיה הוקמה מחדש בספטמבר כדיוויזיה ה-45, המורכבת מאנשי הדיוויזיה ה-77 שפורקה. בתפקיד זה הייתה הדיוויזיה אחראית להכשרת חיילים בחופשה רפואית או שבילו זמן רב מעבר לים או כשבויי מלחמה ושיבוץ חיילים ליחידות חדשות. בדצמבר 1945 שונה שמה של הדיוויזיה לדיוויזיה ה-45. זמן קצר לאחר מכן צורפו לה שלוש חטיבות חדשות, כולן בתפקידן לסייע בזרימת החיילים החוזרים מהיערכות מעבר לים. כחלק מפירוק הכוחות המזוינים הבריטיים לאחר מלחמת העולם השנייה, החטיבה הפסיקה להתקיים עד סוף 1945 ולא הוקמה מחדש.
ג'יליאן אנדרסון
השנים הראשונות והשכלה
אנדרסון נולדה בשנת 1968 בשיקגו לרוזמרי, מתכנתת מחשבים, ולאדוארד אנדרסון, מנהל חברת פוסט-פרודקשן. לאחר שנולדה, עברו הוריה להתגורר בפוארטו ריקו למשך 15 חודשים ומשם עברו לאזור הקראוץ' אנד (Crouch End) בצפון לונדון, שם למד אביה בבית הספר לקולנוע של לונדון. בגיל 11, חזרה משפחתה לארצות הברית לעיר גרנד ראפידס במישיגן, שם השתתפה במסגרת בית הספר בתוכנית לילדים מחוננים עם דגש על מדעי הרוח. אנדרסון חשה לא שייכת לארצות הברית ורכשה לעצמה מוניטין של נערה פרועה ומתמרדת. היא פיתחה ניב של המערב התיכון עקב הלעג לו זכתה בשל מבטאה הבריטי. במהלך התיכון החלה להתעניין בתיאטרון ולשחק בהצגות בתיאטרון הקהילתי המקומי, וכן עבדה כמתמחה בתיאטרון ובית הספר האזרחי לאמנות הבמה של גרנד ראפידס (Grand Rapids Civic Theatre & School of Theatre Arts). היא סיימה את התיכון בשנת 1986. בשנת 1990 היא סיימה את תוארה בלימודי משחק ואמנות הבמה מאוניברסיטת דה פול (The Theatre School at DePaul University) במישיגן. אנדרסון סיימה גם קורס משחק של התיאטרון המלכותי הלאומי (Royal National Theatre) באוניברסיטת קורנל בניו יורק.
אחיה הצעיר אהרון נפטר בגיל 30 מגידול מוחי אשר מקורו היה במחלת הנוירופיברומטוזיס. כאשר אובחנה מחלתו, אהרון היה בשנתו השנייה ללימודי הדוקטורט בפסיכולוגיה התפתחותית באוניברסיטת סטנפורד. אחותה הצעירה זואי היא אומנית קרמיקה. זואי היא לסבית מוצהרת ונשואה לבת זוגה.
קריירה
בשנת 2013 החלה לשחק בתפקיד הראשי בסדרה הבריטית "The Fall". בין 2013 ל-2015 גילמה את ד"ר בידיליה דה מוריאר בסדרה האמריקאית של הרשת NBC, "חניבעל". עוד ב-2013, שיחקה במותחן הקנדי "אני אעקוב אחרייך". ב-2014 הופיעה בסרטים "סיפור האהבה של מיסטר מורגן" ו-I'll Follow You Down. באותה שנה זכתה גם לשבחים ולפרסים רבים על גילום דמותה של בלאנש דובאה בהצגה "חשמלית ושמה תשוקה" בווסט אנד הלונדוני. ב-2015 ביימה ושיחקה בתפקיד הראשי בסרט קצר מקדים ל"חשמלית ושמה תשוקה" בשם The Departure. היא שבה לגלם את התפקיד של בלאנש דובאה על הבמה ב-2016 בברוקלין שבניו יורק.
חיים פרטיים
ב-2002, בתום סיום העונה האחרונה של "תיקים באפלה", אנדרסון עברה ללונדון. שם היא מתגוררת עם שלושת ילדיה.
לעזוב את נוורלנד
תקציר הסרט
הסרט הינו מונולוג של שני המתלוננים ללא ראיות אובייקטיביות התומכות בטענותיהם. מוצגות עדויות מפי בני משפחתם, הטוענים כי כלל לא ידעו שאירעה התעללות בזמנו, והמתלוננים סיפרו להם רק בבגרותם. גם אמו של אחד המתלוננים העידה לטובת ג'קסון בעבר. בסרט מוצגת גרסת המתלוננים בלבד ללא תגובה מטעמו של ג'קסון.
הפקה
ריד לא הצליח ליצור קשר עם צ'נדלר, המתלונן ממקרה 1993 אשר נסגר מחוסר אשמה פלילית, עבור הסרט התיעודי והניח שהוא מעדיף לא להיחשף. הוא לא הביא בסרט גם לא את עדותו של גאווין ארביזו, המתלונן במשפט 2005 ממנו זוכה ג'קסון מכל האישומים, ומקרה הזיכוי כלל אינו מוזכר בסרט. כמו כן, ריד החליט שלא ליצור קשר עם מקולי קאלקין ועם ברט בארנס, שגם הם הכירו את ג'קסון כילדים והעידו במשפטו שג'קסון לטובתו, שמעולם לא התעלל בהם. ריד אמר שסיפוריו של צ'נדלר וגאווין ארביזו יכולים לשמש בסיס לסרט תיעודי שני, למרות שטענותיהם של השניים נבחנו ונדחו על ידי המשטרה, FBI ובית המשפט.
ממלא מקום ראש הממשלה (ישראל)
בחוק
תפקיד ממלא מקום ראש הממשלה, חל כל עוד הממשלה מכהנת ועל כן ממלא מקום ראש הממשלה מחליף את ראש הממשלה רק בהיעדרות זמנית. ברגע שהיעדרות ראש הממשלה היא קבועה, הממשלה מתפטרת והופכת לממשלת מעבר ותפקיד ממלא מקום ראש הממשלה פג. ממשלת מעבר בוחרת אדם שישמש "ראש הממשלה בפועל", ואין למי שהיה ממלא מקום ראש הממשלה קדימות בקבלת תפקיד זה. לתפקיד "ראש הממשלה בפועל" יכול להיבחר כל שר בממשלת המעבר שהוא חבר הכנסת, והחל משנת 2001 נדרש גם שיהיה חבר סיעתו של ראש הממשלה הנבצר / נפטר.
היסטוריה
בממשלת ישראל השלושים ושש ממלא מקום ראש הממשלה היה ראש ממשלת ישראל החלופי, יאיר לפיד ואחריו נפתלי בנט, ובעת שראש הממשלה יצא לחוץ לארץ הוא מילא את מקומו למשך תקופת ההיעדרות.
חלב אתונות
הרכב גולמי
נתונים שפורסמו על ההרכב הגולמי של חלב אתון מאשרים שאכן יש דמיון רב יחסית בינו לבין חלב אם מבחינת פרמטרים שונים, כמו למשל: רמות הלקטוז, החלבון ומרכיבים נוספים בהשוואה לחלב פרות, כבשים ועיזים.
רפי קרסו
קריירה ברפואה
קרסו מטפל במרפאתו בשיטות קונבנציאליות וחלופיות במקרים מורכבים הקושרים גוף ונפש: מחלות נוירולוגיות, תסמונות כאב, אבחון וטיפול בהפרעות קשב וריכוז במבוגרים, עיכוב תהליכי הזדקנות (אנטי-אייג'ינג) - בשיתוף עם בתו הגרונטולוגית רוני רז-קרסו וכן בתחום האסתטיקה הרפואית.
כאמן רב-תחומי
בתקופת לימודיו התפרנס כקוסם ומנטליסט, וב-1972 הייתה הופעתו הטלוויזיונית הראשונה בערוץ הראשון בפריים טיים.מעל ל-20 שנים מאוחר יותר, הוא הופיע בתוכנית "מי יפיל את המאסטר". החל משנות התשעים הוא מבקר מסעדות וחבר במסדר אבירי הגריל. ב-1998 הוא הופיע בפסטיבל דו-אומן (עם אלברט עמר) בתפקיד עצמו בהצגה "שניים על מיתה".
חלב אתונות
חלב היפואלרגני טבעי לתינוקות עם CMPA
חלב אתון משמש כחומר היפואלרגני טבעי, כי הוא נסבל על ידי כ-90% מהתינוקות עם אלרגיות למזון, למשל, אלרגיה לחלבון חלב פרה (CMPA), אלרגיית מזון נפוצה בילדות עם שכיחות של כ-3% במהלך 3 שנות החיים הראשונות. עם זאת סיבלות של תינוקות לחלב אתון חייבת להיות קודם כל מוערכת סובייקטיבית, תחת השגחה רפואית ולאחר ביצוע של בדיקות אלרגיה ספציפיות.
קומיס (משקה)
השימוש בחלב אתון/סוסה מותסס הוא מסורת עתיקה במרכז אסיה, וישנם משקאות המיוצרים ממנו כמו למשל קומיס או איירג, חלב סוסות מותסס פופולרי מאוד באסיה ורוסיה; אבל יש גם גרסאות מסורתיות העשויות מחלב אתון.
היסטוריה
נאמר שקלאופטרה, מלכת מצרים העתיקה, התרחצה באמבטיות חלב אתונות כדי לשמר את יופיו וצעירותו של עורה. האגדה מספרת כי נדרשו לא פחות מ־700 אתונות כדי לספק את כמות החלב שנדרשה לאמבטיה היומית שלה.
"בדרך כלל מאמינים שחלב האתון משפיע על קמטים בפנים, הופך את העור לעדין יותר ושומר על בהירותו של העור: וזו עובדה ידועה, שחלק מהנשים נוהגות לרחוץ את פניהן שבע פעמים ביום, תוך שמירה קפדנית על המספר הזה. פופאה, אשתו של הקיסר נרו, הייתה הראשונה שעסקה בכך; אכן היו לה אמבטיות ישיבה, שהוכנו אך ורק עם חלב אתון, ולשם כך נהגו כוחות שלמים של חיילים להשתתף במסעותיה "
שיינדל ויינשטיין
שיינדל ויינשטיין (שו"ש, שיינדי ויינשטיין; ב' באדר ב' תש"ח, 22 במרץ 1948) היא סופרת חרדית, הייתה עורכת המוסף השבועי לנשים "הבית שלנו" של העיתון "המודיע".
ג'ון טרבולטה
ג'ון ג'וזף טרבולטה (באנגלית: John Joseph Travolta; נולד ב-18 בפברואר 1954) הוא שחקן קולנוע, רקדן וזמר אמריקאי. זוכה פרס גלובוס הזהב.
ביוגרפיה
טרבולטה נולד בעיירה אנגלווד בניו ג'רזי שבארצות הברית למשפחה נוצרית קתולית. יש לו שלוש אחיות ושני אחים המבוגרים ממנו. מגיל צעיר עודדו הוריו אותו ואת אחיו לאהוב תיאטרון, ואף הקימו במרתף ביתם תיאטרון בו הועלו הפקות משפחתיות. בגיל 16 עזב את בית הספר על מנת ללמוד משחק.
מאז 1975 טרבולטה חבר בכנסיית הסיינטולוגיה.
קריירה
בשנת 1989 חזר טרבולטה לככב בסרט "תראו מי שמדבר" (וכיכב גם בשני סרטי ההמשך שלו), אך חזרתו הגדולה למרכז הבמה הייתה בסרט הפולחן "ספרות זולה" של הבמאי קוונטין טרנטינו שיצא ב-1994. על תפקידו בסרט זה היה מועמד לפרס אוסקר.
המלריה במושבה חדרה
יער חדרה
אף על פי שהעצים לא ייבשו את הביצה הם אכן גדלו מהר וכבר ב 1912 ניתן היה לכרות אותם באופן סלקטיבי ולהשתמש בהם לייצור ארגזי תפוזים ליצוא.
מקדש מהיקארי
היסטוריה
בשנת 1959, אוקדה, מייסד הכת, נפל מסוס ושבר את עמוד השדרה. לפי המסורת זו הסיבה זו בעטיה זכה להתגלות האל סוּ, והתבקש על ידו להקים קהילה רוחנית וטהורה אשר תהיה משוחררת מכל אותם הרעלים בהם נגועים בני הגזע האנושי. רעלי החומרנות יובילו את האנושות השטופה בהבלי העולם הזה אל האבדון. בשנת 1994 כאשר אוקדה היה על ערש דווי, שב האל סו והתגלה בפניו והוסיף ושרטט בפניו את דגם מקדש שלמה מירושלים, אשר יש להקים לכבודו. השרטוט עבר רוחנית לבתו של מייסד הכת, קיישוֹ אוקדה, והיא בנתה את המקדש, אשר מהווה שחזור מדויק של בית המקדש בירושלים.
המלריה במושבה חדרה
בית העלמין הישן
במשך השנים הוקמה בבית העלמין גם חלקה צבאית, אשר הייתה לימים לבית עלמין צבאי וטמונים בה חיילים ואנשי כוחות הביטחון שנפלו מאז הקמת העיר חדרה.
יחסי ארגנטינה–פרו
יחסי ארגנטינה–פרו הם היחסים הדו-צדדיים שבין בין הרפובליקה הארגנטינאית לבין הרפובליקה של פרו. בין שתי המדינות קיימים יחסים דיפלומטיים מאז 10 ביולי 1822. שתי המדינות חברות באיחוד אומות דרום אמריקה.
בוגאטי
סופה של החברה ההיסטורית
החברה ניסתה לחזור לפעולה באמצע שנות ה-50 על ידי רולנד בוגאטי עם מכונית המרוץ בוגאטי 251. המכונית תוכננה בעזרתו של ג'יאואצ'ינו קולומבו, המתכנן של אלפא רומיאו, פרארי, ומזראטי, אך המכונית כשלה בהשגת הציפיות והמפעל הושבת. בשנות ה-60, וירג'יל אקסנר, תכנן בוגאטי כחלק מפרויקט חברת סטוצס. גרסת תצוגה של המכונית עוצבה על ידי גיה, תוך שימוש במרכב בוגאטי 101 בשנת 1965.
בוגאטי כלי רכב בע"מ
יזם איטלקי בשם רומנו ארטיולי רכש את השם היוקרתי בוגאטי בשנת 1987 והקים את חברת "בוגאטי כלי רכב בע"מ". החברה החדשה הקימה מפעל אשר תוכנן על ידי גיאמפאולו בנדיני בקמפוליאנו, איטליה, עיר ליד מודנה, ביתם של יצרני מכוניות על אחרות כמו דה טומסו, פרארי, למבורגיני, פגאני ומזראטי.
בין השנים 1992 ל-1994, מתכנן מכוניות המרוצים המפורסם מאורו פורגיירי, מונה למנהל הטכני.
ב-27 באוגוסט 1993, באמצעות חברת ההחזקות שלו, ACBN החזקות של לוקסמבורג, רומנו ארטיולי רכש את לוטוס מחברת ג'נרל מוטורס. הרכישה הפגישה את שני השמות ההיסטוריים המובילים במרוצי המכוניות ונעשו תכנונים להנפקת החברות בבורסות הבינלאומיות.
בוגאטי מכוניות SAS
בשנת 1999 הוצגה בוגאטי EB 218 בתערוכת הרכב הבינלאומית של ז'נבה; מאוחר יותר באותה שנה הוצגה בוגאטי 18/3 סיריון בפרנקפורט. בתערוכת הרכב בטוקיו הופיעה שוב הבוגאטי EB 218 בשם בוגאטי ויירון והוכרזה כמכונית לייצור.
במרץ 2016 הציגה בוגאטי את מכונית הבוגאטי שירון, מחליפת הוויירון.
עיצוב
מנועי מכוניות בוגאטי יוצרו בעבודת יד, נקבים להפחתת משקל נוקבו בכל מקום שניתן, וחיווט בטיחות המושחל כמעט בכל חיבור בתבניות השחלה מורכבות. התייחסות בוגאטי למכוניות מתחרו בנטלי כ-"המשאיות המהירות ביותר בעולם" כשהתכוונו ליציבות. בהקשר לבוגאטי, האויב היה המשקל. יצירות ההשראה של בוגאטי משכו אנשים רבים מתחומי עניין אחרים. כמו ארלן נס אשר יצר אופנוע, הנקרא "סמות-נס", עם עיצוב בוגאטי. השראתו הייתה החלקלקות של יציקת הארד של בוגאטי.
גלריה לימבוס
היסטוריה
גלריה לימבוס נוסדה בשנת 1992 על ידי עמותה בשם "העמותה לקידום הדימוי הצילומי", שהוקמה בשנת 1990. הגלריה מוקמה במקלט בגינה הציבורית שברחוב בן-יהודה 159–161 בתל אביב-יפו על ידי דפנה איכילוב, יהודית גואטה וגליה גור זאב. בקבוצה המייסדת נמנו גם יעל ביבר ואיל בן-דב. כשאלו סיימו את הלימודים במחלקת הצילום של בצלאל ב-1988 הם חיפשו דרכים להחיות מחדש את האווירה הדיאלוגית ואת שיתוף הפעולה ביניהם. בהמשך ביבר ובן-דב עזבו את צוות ניהול הגלריה שהמשיכה ופעלה עד 2005.
און לוי
ביוגרפיה
און לוי נולד וגדל בתל אביב.
לאחר שחרורו מהצבא, בגיל 28, הצטרף לעיתון "דבר" ככתב וכפרשן צבאי. בתפקיד זה סיקר בין השנים 1989–1996 מבצעים ופעולות של צה"ל בדרום לבנון, בהם מבצע דין וחשבון, מבצע ענבי זעם וחטיפתם של השייח' עובייד ומוסטפא דיראני. כמו כן סיקר את מלחמת המפרץ הראשונה, שיחות השלום עם הפלסטינים שהובילו להסכם אוסלו, השיחות עם סוריה בשנות ה-90 ועוד.
בשנת 1990, בכתבה שפרסם ב"דבר", חזה לוי את מלחמת המפרץ ואת יכולתה של עיראק תחת סדאם חוסיין לשגר טילים אל עבר תל אביב.
בשנים שלאחר סגירת העיתון "דבר" שימש, בין השאר, כדובר עיריית הוד השרון וכדובר פארק אריאל שרון; היה שותף במיתוג החדש של פארק המיחזור "חירייה" והמרכז לחינוך סביבתי; היה דוברו של עמרם מצנע וחבר בצוות האסטרטגי במסגרת הקמפיין לראשות מפלגת העבודה וראשות הממשלה, ושימש כיועץ התקשורת והאסטרטגיה של מספר חברי כנסת.
דניאל מנדוזה
קרב שני: 9 בינואר 1788
הקרב השני עם האמפריז עשה היסטוריה. זו הייתה הפעם הראשונה שצופים חויבו בתשלום כניסה לאירוע ספורט. מנדוזה והאמפריז היו מעורבים באופן אישי בתכנון מחיר הכניסה למשתתפים, והשתמשו בעיתונים כדי לעורר עניין מתוך כוונה להשיג עסקה משתלמת יותר. הקרב התקיים ב-9 בינואר 1788 באודהם, המפשייר, וצפו בו 10,000 צופים.
רבקה זהר
שנות ה-70 של המאה ה-20
בשנת 1972 הייתה חלק משלישיית "גושפנקא", שכללה את לאה לופטין ורות טובי, שגם הקימה את השלישייה. שלישייה זו לא זכתה להצלחה, והתפרקה זמן קצר לאחר מכן.
העשור הראשון של המאה ה-21
בספטמבר 2005, אחרי 14 שנים שבהן לא הופיעה על במה, שבה אליה זהר-קאלו באופן חד פעמי, וביצעה את שירו של קאלו "כלת מלך" בכנס חיל הים לדורותיו. בראשית 2007 פרסמה את ספרה הראשון, האוטוביוגרפיה "עץ הזית", בהוצאת דע"ת.
העשור השלישי של המאה ה-21
בפברואר 2021 הוציאה את "לשמוע את הלב", שיר הנושא מתוך אלבומה ה-11. את השיר כתבה שחר הדר, הלחינו עמרי קסטן ולירון בן שמעון, והפיק אודי תורג'מן. השיר זכה להצלחה ולשבחים רבים, ואף נכנס פעמיים לפלייליסט כאן גימל. כשנה לאחר מכן, הוציאה זהר את אלבום האולפן ה-11 שלה, "לשמוע את הלב".
מחנה רשף
מיקום המחנה באזור היישוב הערבי אל-חרם שהיה קיים עד 1948. האזור נקרא לאחר נטישת התושבים הערבים "רשף", על שם חורבות אפולוניה (רשפון-ארסוף) הסמוכות. במרץ 1949 הוקמה בתחומי הכפר הנטוש מעברה ששמה הרשמי היה "רשף" (והייתה ידועה גם בשמות "מעברת נוף ים" או "מעברת סידנא עלי"), קרוב למיקום המחנה שהוקם בשנות ה-80.
איאן פייס
ביוגרפיה
בשנת 1968, התחבר פייס עם הסולן רוד אוונס, ומאוחר יותר התגבשה דיפ פרפל, בהרכבה הראשוני. אחרי התפרקות הלהקה בשנת 1975, הצטרף פייס לסופרגרופ פייס, אשטון ולורד, ביחד עם טוני אשטון וג'ון לורד. לאחר התפרקות ההרכב, דייוויד קוברדייל הציע לו להצטרף ללהקה "וייטסנייק", ופייס הצטרף לסיבוב הופעות שלה.
אליפות צרפת הפתוחה
האליפות
כמו שאר טורנירי הגרנד-סלאם, אליפות צרפת נמשכת כשבועיים (החל מ-2006 הטורניר נמשך 15 ימים ומתחיל ביום ראשון ולא ביום שני, כמקובל). בתחרויות היחידים הראשיות לנשים וגברים משתתפים 128 שחקנים בכל תחרות וכדי לזכות בהן צריך לנצח ב-7 משחקים.
שיאים
מעידן התחרויות הפתוחות (Open Era), 1968
תרפיה פרימאלית
קישורים חיצוניים
{{ltr|
אין מצב (סרט)
פיתוח וליהוק
ב-9 בנובמבר 2020, נמסר כי סרט ללא כותרת שנכתב, יבוים ויופק על ידי הקולנוען ג'ורדן פיל יעלה לאקרנים תחת הפצתה של סרטי יוניברסל ב-22 ביולי 2022.
ארכיבישוף מטרופוליטני
ארכיבישוף מטרופוליטני או מיטרופוליט (בלטינית: Metropolita, לפי ההיגוי היווני העתיק של Μητροπολίτης - "מֶטרופוליטֶס", ביוונית מודרנית: מיטרופוליטיס, ברוסית, באוקראינית, ברומנית, בסרבית, בבולגרית: מיטרופוליט) הוא תואר הניתן בנצרות הקתולית והאורתודוקסית לבישוף העומד בראש פרובינציה בעיר ראשית (מטרופולין): עיר ראשית של פרובינקיה רומית, פרובינקיה כנסייתית או בירה אזורית. בכנסייה הקתולית המערבית משתמשים במילה ארכיבישוף (מטרופוליטני). בכנסיות אלה סימן סמכותו ומעמדו של הבישוף המטרופוליטני הוא הפליום, רצועה שעליה צלבים הנענדת סביב הצוואר והכתפיים.
מיטרופוליטים
בימינו בכנסיות האורתודוקסיות התפקיד נקרא "מיטרופוליט" (יוונית: Μητροπολίτης- "מיטרופוליטיס", ברוסית, סרבית, בולגרית, אוקראינית, מקדונית: Митрополит, ,ברומנית: Mitropolit) לפי ההיגוי היווני הביזנטי והמודרני. בכנסייה היוונית-אורתודוקסית התואר "מיטרופוליט" משמש בהקשרים שונים. בכנסיות ההלניות (למשל ביוון, קפריסין, וכו') המיטרופוליטים באים אחרי הארכיבישופים מבחינה היררכית. בכנסיות האורתודוקסיות הסלביות ובכנסייה האורתודוקסית הרומנית ההפך הוא הנכון. בשני המקרים, אין למיטרופוליטים סמכות על–פני הבישופים בשטחם. יחד עם זאת המיטרופוליטים (אצל היוונים - הארכיבישופים) עומדים בראש הסינודים של הבישופים ונהנים מפריבילגיות מיוחדות.
לה סקאלה
היסטוריה
המבנה הנוכחי הוא התיאטרון השני באתר. שרפה כילתה את הראשון, התיאטרו דוקאלה העתיק, ב-25 בפברואר 1776, אחרי מופע קרנבל. קבוצה של תשעים מעשירי מילאנו, שהיו בעלי פאלקי (תאים פרטיים) בתיאטרון, כתבו אל הארכידוכס פרדיננד הראשון מאוסטריה בבקשת תיאטרון חדש ומבנה זמני לשימוש עד השלמת החדש. האדריכל הניאוקלאסי ג'וזפה פיירמאריני הגיש תוכנית זמנית אך הרוזן פירמיאן (מושל אוסטרי) דחה אותה. תוכנית שנייה התקבלה בשנת 1776 על ידי הקיסרית מריה תרזה.
כמו רוב התיאטראות בתקופה ההיא, לה סקאלה שימש גם כקזינו, והמהמרים ישבו בפואייה.
אורטל בן שושן
ביוגרפיה
בן שושן נולדה ברעננה. היא בוגרת סל"ה - הסטודיו לאמנויות התיאטרון מיסודו של יורם לוינשטיין ובמסגרת לימודיה שיחקה במחזות "האישה מן הים", "עד ראייה", "הצ'ק בדרך", ו"הנאהבים והנעימים", עליו קיבלה ציון לשבח בפסטיבל "עתיד התיאטרון". כמו כן, קיבלה ציון לשבח בתחרות המונולוגים לזכרה של עדי קמרי.
אז-זערורה
היסטוריה
הכפר אַ-זַעַרוּרָה הוא כפר בלתי-מוכר ועל כן נתון בסכנת הריסה ופינוי. לחלק מבתי הכפר יש צווי הריסה ומדי מספר חודשים מתבצעות הריסות בתים בכפר. על פי תוכנית מטרופולין באר-שבע, שטח הכפר נמצא באזור נוף כפרי חקלאי משולב, ועל כן, החוקרת שמונתה לבחון את ההתנגדויות לתוכנית מטרופולין באר-שבע המליצה לאפשר הכרה בכפר.
מושל מינסוטה
מושל מינסוטה הנוכחי הוא טים וולז, איש מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, שהושבע לתפקידו ב-7 בינואר 2019.
סגן המושל
מאז 1982 כיהנו אך ורק נשים כסגניות מושל מינסוטה.
חדירה לאטמוספירה
במצבים בהם אין חשיבות לכך שהעצם החודר יצלח את החדירה לאטמוספירה מבלי שיינזק, או שלחלופין התוצאה המקווה היא שהעצם יושמד, לא מתבצעת האטה של העצם או התאמה של זווית החדירה שלו טרם תחילת החדירה. לוויין שסיים את תקופת פעילותו או אחד משלביו של טיל רב-שלבי שסיים את תפקידו הם דוגמאות למצבים שכאלו, בהם מסתמכים המתכננים על השמדת העצם בזמן החדירה לאטמוספירה כדי למנוע ממנו מליפול לפני כדור הארץ ולגרום לנזק.
הסתמכות על מגיני חום
ההתבססות על מגן החום (וההכוון בעל צורת הגרר הגבוה) הופכת את זמן החדירה לקריטי ביותר. שגיאות כלשהן בזמן הטיסה הזו קשות מאוד לתיקון ויהיו להן השפעות חמורות על הצלחת המשימה. מוות או כישלון של משימה כבר קרו במהלך חדירה לאטמוספירה (ראה אסון הקולומביה). למרות כל זאת, השימוש של מגיני חום חזקים הוכיח את עצמו עד כה כגישה הפרקטית ביותר וכל החלליות החוזרות צוידו במגינים כאלו.
פיפ"א 100
ביקורת
הרשימה עוררה ביקורת מצד חלק מפרשני הכדורגל. כך לדוגמה, הועלתה הטענה כי הרשימה שיקפה מניעים פוליטיים ולאו דווקא מקצועיות והצטיינות בכדורגל. כמו כן נשמעו טענות על הפיזור הגאוגרפי של הרשימה לפיו הרוב המוחלט של השחקנים שנבחרו היו מאירופה ודרום אמריקה (רק עשרה שחקנים היו מצפון אמריקה, מאפריקה ומאסיה ביחד).
בנדר עבאס
בַּנְדַר עַבָּאס היא בירת מחוז הורמוזגאן בדרום-מזרח איראן ועיר הנמל החשובה שלה, העיר שוכנת על שפת מצר הורמוז שבמפרץ הפרסי כ-1,052 ק"מ דרום-מזרחית לבירה טהראן. ע"פ מפקד האוכלוסין האחרון של איראן משנת 2016 התגוררו בעיר 526,648 בני אדם.
ז'אן-בטיסט קאמי קורו
ביוגרפיה
קורו ביקר באיטליה שלוש פעמים (1825–1828, 1834 ו-1843). נופה הכפרי של איטליה השפיע על ציוריו במשך כל הקריירה שלו. הוא סייר הרבה ברחבי צרפת כדי להתחקות אחרי הנוף בהשפעת האור המשתנה. ב-1846 העניקה לו ממשלת צרפת את אות לגיון הכבוד הצרפתי. באמצע המאה ה-19 הגיע קורו לשיא הקריירה וזכה לכבוד רב. הוא חקר בעצמו את השפעת האור בציורי נוף. בנוסף על ציורי נוף עסק קורו גם בציורי דיוקנאות. ציוריו זכו לביקוש רב והוא התעשר, והקדיש חלק מכספו למטרות צדקה. קורו המשיך לצייר כל ימי חייו. הוא צייר מאות תמונות שרבות מהן מוצגות כיום במוזיאון הלובר בפריז ובמוזיאונים אחרים ברחבי אירופה ואמריקה. הוא נחשב לאבי הציור האימפרסיוניסטי. הצייר קאמי פיסארו אמר: "כולנו למדנו מקורו". קורו נפטר בפריז ב-1875 ונקבר בבית העלמין פר לשז.
בנדר עבאס
היסטוריה
העיר נוסדה בתקופת שלטונו של דריווש הראשון, (בין 586 ו-522 לפני הספירה). לאחר שכבש אלכסנדר הגדול את העיר מהממלכה האחמנית ב-334 לפנה"ס, העיר נקראה "הורמירזד" (Hormirzad).
ירחמיאל אליהו בוצ'קו
קורות חייו
נולד למרים לאה ודוד יהודה בוצ'קו בחורז'ל בט"ו בשבט ה'תרמ"ח, בגיל 12 נשלח לישיבת לומז'ה, ולאחר זמן קצר עבר ללמוד בישיבת נובהרדוק אצל הסבא מנובהרדוק, הרב יוסף הורוביץ במשך 11 שנים, במהלכן גם לימד בישיבת "תורה ודעת" בנובהרדוק בראשות רב העיר מנחם קרקובסקי. התייתם מהוריו בנערותו. בגיל 23 נשא את רבקה שטרנבוך לאשה, אז עברו לתקופה קצרה לבזל, ומשם למונטרה שבשווייץ. באייר ה'תרפ"ז (1927) ייסד את ישיבת 'עץ חיים' במונטרה (לימים ישיבת היכל אליהו על שמו). לא רצה להתפרנס מתורה ולכן אשתו עסקה במסחר. בזמן השואה פעל להצלת יהודים. ביקר במדינת ישראל מספר פעמים. היה חבר באגודת ישראל. נפטר בכ"ח בטבת ה'תשט"ז מהתקף לב בדרכו לכנס בארצות הברית. ארונו הועלה לירושלים לבית העלמין סנהדריה.
טפיר כיס
מאפיינים
הוא חי בפאונה האוסטרלית לצד מיני כיסאים ענקיים כמו הפרוקופטודון ומיני הדיפרוטודוניים העצומים. אויביו היו לטאת המגלניה הגדולה, אריה הכיס ואולי גם בני אדם שייתכן והכחידו אותו.
אנרג'יאן
היסטוריה
החברה נוסדה בשנת 2007 בשם Aegean Energy S.A, ורכשה את חברת Kavala Oil S.A, בעלת רישיון להפקת נפט ממאגר אפסילון שבמפרץ קוואלה מול האי ת'אסוס, שבחלקו הצפוני של הים האיגאי. באוגוסט 2016, במסגרת המאמצים להגברת התחרות במשק הגז בישראל במסגרת מתווה הגז, רכשה אנרג'יאן את שדות הגז תנין וכריש מקבוצת דלק תמורת מקדמה בסך 40 מיליון דולר, בתוספת תשלומים מותנים בסך 108.5 מיליון דולר (המכירה לא כללה התמלוגים מהמאגרים לדלק).
ביוני 2019 חתמה על הסכם עם חברת נתיבי הגז הטבעי לישראל, לבניית ותחזוקת חלק מהמקטע המזרחי של מערכת הולכת הגז הטבעי של ישראל, תמורת 369 מיליון שקל. המערכת כוללת מקטע ימי, המתחיל במרחק 10 ק"מ מן החוף, ומקטע חופי, המגיע עד תחנת הפחתת הלחץ מזרחית לכביש 2 (כביש החוף). על פי ההסכם, לאחר תחילת הזרמת גז במערכת המערכת תועבר לבעלות מלאה של חברת נתג"ז; אנרג'יאן לא תידרש לשלם על שימוש במערכת להובלת גז משדות תנין וכריש.
נכון לחודש ינואר 2020, לאנרג'יאן הסכמים חתומים למכירת גז טבעי בהיקף של 7.4 מיליון מטרים מעוקבים (BCM). כל הגז נמכר לשוק הישראלי.
לנגנאו
יהודי לנגנאו
ידוע על התיישבות יהודים בשווייץ לפחות מאז המאה ה-13, עוד לפני הקמת הקונפדרציה הישנה, אולם בעקבות מגפת "המוות השחור", שהגיעה לשיאה בשווייץ ב-1348, הופצה עלילת דם כנגד היהודים, שהם שגרמו למגפה - "מרעילי הבארות" ובעקבות זאת נשרפו חיים וגורשו משווייץ כמעט כל היהודים.
דב בהט
קורות חיים
סיים תואר שני בגאולוגיה באוניברסיטה העברית בירושלים ב-1963, ודוקטורט באוניברסיטת מלבורן באוסטרליה (1967). בתום לימודיו עבד בקבוצת הזכוכית-קרמית ב"קורנינג עבודות זכוכית", שבמדינת ניו יורק (1969-1966). לאחר שובו לישראל שימש כראש המחקר והפיתוח בנושאי זכוכית וקרמיקה בחברת ישפר"א, תל אביב, וכמרצה אורח בבית הספר (החדש) למדע שימושי באוניברסיטה העברית (1971-1969). בתקופה 1971–1973 עבד כחוקר בכיר במכון הישראלי לקרמיקה וסיליקטים, בטכניון. ב-1973 הצטרף לסגל המחלקה לגאולוגיה ומינרלוגיה באוניברסיטת בן-גוריון בנגב בדרגת פרופסור חבר, ב-1981 התמנה לפרופסור מן המניין. שהה בשבתונים במכון הטכנולוגי של מסצ'וסטס, באוניברסיטת קולומביה (Lamont-Doherty Earth Observatory), במעבדה הלאומית לורנס ברקלי, באוניברסיטת קיוטו ביפן, באוניברסיטה לכרייה וטכנולוגיה בבייג'ינג ובאוניברסיטת טונג'י בשאנגחאי. כיהן כדיקן הפקולטה למדעי הטבע (1980-1976), כראש המחלקה לגאולוגיה ומינרלוגיה (1989-1988) וכרקטור אוניברסיטת בן-גוריון (1994-1990). מאז יציאתו לגמלאות בשנת 2004 ועד 2017 לימד בהתנדבות באוניברסיטת בן-גוריון בנגב והקדיש את רוב זמנו לכתיבת ספרי פרוזה ושירה.
תסמונת לג-קלב-פרטס
התסמונת נקראת על שם שלושה רופאים – אמריקאי (Arthur Legg), צרפתי (Jacque Calve’) וגרמני (Georg Perthes). הם תארו אותה בנפרד סביב שנת 1910 ללא שתוף פעולה ביניהם. תחילה נחשבה התסמונת לסוג שפיר של שחפת מפרק הירך (שגורמת להרס המפרק) ורק בתחילת המאה העשרים לאחר שצילומי הרנטגן חדרו לפרקטיקה הקלינית, הכירו אותם המדענים שמדובר במחלה שאיננה זיהומית כלל.
הגורם והיווצרות (אטיולוגיה)
הגורם לתסמונת פרטס הוא ליקוי באספקת הדם של החלק הגרמי של ראש הירך. בגיל הגדילה עיקרה של אספקת הדם מגיעה מכלי דם אחד (Lateral Epiphyseal) שחודר אל תוך החלק הגרמי של הראש מצידו החיצוני תוך שהוא עובר דרך הקופסית והסינוביה. חלקה הנותר של אספקת הדם מגיע מכלי דם שני (Medial Epiphyseal) שעובר בתוך רצועה עגולה מאורכת מהמרחשת אל הצד הפנימי של הראש. לדעתו של ג'וזף טרואטה (Trueta Joseph) מדען ספרדי שעבד באוקספורד וחקר את הנורמה והשונות של אספקת הדם הגרמית בשלד, נוטים כלי הדם להיחסם בגיל הילדות וראש הירך נותר פגיע מאד.
חסימה של כלי הדם במעברם דרך הרקמה הרכה כמו הקופסית או הרצועה, תיגרם כשלחץ הנוזל התוך מפרקי עולה מעבר ללחץ הדם העורקי בכלי הדם שמזינים את ראש הירך. מצבים כאלו קורים במחלות זיהומיות של חסימה של כלי הדם במעברם דרך הרקמה הרכה כמו הקופסית או הרצועה, תיגרם כשלחץ הנוזל התוך מפרקי עולה מעבר ללחץ הדם העורקי בכלי הדם שמזינים את ראש הירך. מצבים כאלו קורים במחלות זיהומיות של מפרק הירך ובמחלות ויראליות שגורמות לדלקת של רקמת הסינוביה (Synovitis). כאשר הלחץ מוגבר ומשבש את זרימת הדם במשך שש שעות ויותר קיימת סכנה של נזק קבוע כלומר נמק של העצם (AVN). מידת הנזק תלויה במשך החסימה ובנפח העצם שממנה נמנעה אספקת הדם. בהתאם למידת הנזק מתואר נזק חלקי או נזק רב יותר לראש הירך.
התמונה הקלינית
כאב באזור הירך שעשוי להקרין לברך, צליעה והגבלה בתנועות הירך הם התלונות הבסיסיות והן זהות לתלונות של זיהום ויראלי של המפרק. הטיפול בשלב זה הוא סימפטומטי והשגחה בלבד. בכ־20% מהילדים נפגע כעבור זמן גם מפרק הירך השני.
טיפול שמרני
בעבר, לצורך זה אשפזו את הילד בבתי חולים מיוחדים ושם עברו כשנתיים מתקופת הנעורים במסגרת נוקשית של גבסים או סדים על שתי הגפיים התחתונות ששמרו על מפרקי הירכיים בפשוק וגם בסיבוב פנימי, תנוחה שהכניסה את הראש לעומקה של המרחשת. הילד למד ללכת עם זוג קביים וניהל (למרבה ההפתעה) אורח חיים אקטיבי באותה מסגרת של בית החולים. טיפול מחמיר יותר דגל בשכיבה מתמדת של הילד באלונקה עם גלגלים במשך כל אותה תקופה.
פרנק סינטרה
קריירה
סינטרה היה גם שחקן קולנוע מפורסם וזכה בפרס האוסקר לשחקן המשנה הטוב ביותר על הופעתו בסרט "מעתה ועד עולם". על תפקידו בסרט האיש בעל יד הזהב היה מועמד לפרס השחקן הטוב ביותר. כמו כן כיכב במספר סרטים מוזיקליים כמו: החברה הגבוהה, חברי ג'ואי, ברנשים וחתיכות ויום בניו יורק.
1940-1935: תחילת הקריירה ועבודה עם הארי ג'יימס וטומי דורסי
ב-18 במרץ 1939 יצא שירו הראשון של פרנק סינטרה "our Love" עם תזמורתו של פרנק מאן. בחודש יוני באותה השנה שכר הארי ג'יימס את סינטרה בחוזה לשנה בשכר של 75$ לשבוע. בשל חוסר שביעות רצון גדל והולך של סינטרה מלהקתו של ג'יימס, קיבל סינטרה בנובמבר של אותה שנה את פנייתו של טומי דורסי להצטרף אל להקתו, ובאופן רשמי הצטרף אליה בחודש ינואר 1940. בשנתו הראשונה עם להקתו של דורסי, הוציא סינטרה למעלה מ-40 שירים, מתוכם השיר "I'll Never Smile Again" ששהה בראש מצעדי הפזמונים במשך 12 שבועות.
1970-1960: Ring-a-Ding-Ding, חברת ההקלטות רפרייז, קאונט בייסי, ז'ובים, My Way
"Watertown" (משנת 1970), היה אחד מאלבומי הנושא של סינטרה שזכו לשבחי הביקורת, אך זכה להתעלמות כמעט מוחלטת מבחינה מסחרית כשהוא מוכר 30,000 עותקים, ומגיע למקום ה-101 בלבד במצעד המכירות. כישלון זה שם קץ לרעיון להפיק תוכנית טלוויזיה מיוחדת המבוססת על האלבום.
קשרים לפשע מאורגן לכאורה
במשך חייו גרר אחריו סינטרה תשומת לב רבה, לכאורה בשל אישיותו ובשל קשריו עם הפשע המאורגן, כולל דמויות כגון: קרלו גמבינו, סאם ג'אנקנה ולאקי לוצ'יאנו. ה-F.B.I החזיק תיקים המכילים 2,403 עמודים על פרנק סינטרה. קשריו עם המאפיה, תמיכתו הנלהבת בפוליטיקת הניו דיל וקשריו עם נשיא ארצות הברית ג'ון קנדי, גרמו לחשד בקרב ג'ון אדגר הובר, ראש לשכת ה-FBI בזמנו. ה-FBI, עקב אחרי סינטרה כמעט חמישה עשורים, החל משנות ה-40. לדוגמה, באחד מן הדיווחים המוטעים לגביו, נמסר כי סינטרה שילם 40,000 דולר כדי לקבל שחרור משירות צבאי, ועד לשנות ה-80, כאשר הוא הצליח במאמצים לחדש את הרישיון לניהול הימורים מטעם מדינת נבדה. המסמכים תיארו כי סינטרה היה נתון לאיומים ולסחיטה.
ברט פיליפס
קריירה אמנותית
פיליפס חזר לניו יורק בשנת 1896, שם יחד עם ארנסט בלומנשיין שכרו אולפן. באביב 1898 ליווה פיליפס את בלומנשיין במסע למערב האמריקאי. התחנה הראשונה שלהם הייתה דנוור, קולורדו, שם קנו ציוד לקמפינג, עגלה, סוסים ואקדח. כך שהם היו מצוידים ויצאו בכוונה להגיע למקסיקו.
פרנק סינטרה
סינטרה וישראל
סינטרה נודע כתומך של ישראל, של הציונות ושל היהדות. למרות היותו איטלקי קתולי ענד סינטרה סביב צווארו במשך שנים שרשרת ועליה מזוזה. בתקופה שלפני מלחמת העצמאות סייע סינטרה לטדי קולק ומשה שמיר להבריח כספים לישראל. סינטרה סייע להחביא את כספים שנאספו מיהדות ארצות הברית כדי לרכוש נשק עבור ההגנה בזמן הופעתו במועדון הקופקבנה, בשעה שסוכני ה-F.B.I ערכו חיפוש במקום. פרנק סינטרה ביקר בישראל שלוש פעמים, הראשונה בשנת 1962, אז הגיע לסדרה של שבעה קונצרטים שההכנסות מהם נתרמו להקמת בית נוער יהודי-ערבי בעיר נצרת. בשנת 1965, הגיע סינטרה לישראל לצילומי הסרט "הטל צל ענק", וחלק משכרו הוא תרם לאותה המטרה. ביקורו האחרון היה בשנת 1975, אז הגיע והופיע בהתנדבות בבנייני האומה בירושלים. ההופעה צולמה לטלוויזיה הישראלית וכל הכנסותיה הועברו כתרומה לקרן ירושלים.
במשך השנים סייע סינטרה בגיוס תרומות לאוניברסיטה העברית בירושלים והוא בעצמו תרם סכום נכבד לאגודת ידידי האוניברסיטה העברית. בעקבות תרומה זו הונצח שמו של סינטרה ברחבה הראשית בקמפוס הר הצופים. כמו כן הוא תרם לסרט ההנצחה לשואה "ג'נוסייד", והפך לחבר בוועד המנהל של חבר הנאמנים של מרכז ויזנטל.
הדייר
הדייר (באנגלית: The Lodger) הוא סרט מתח בריטי משנת 1927 בבימויו של אלפרד היצ'קוק. הסרט יצא לאקרנים בלונדון ב-4 בפברואר 1927.
יחסי איחוד האמירויות הערביות–ספרד
סקירה כללית
בין מדינת האמירויות הערביות המאוחדות לבין ממלכת ספרד מתקיימים יחסים דיפלומטיים מלאים.
בין שתי המדינות מחלוקת בנושא שימוש באנרגיה מתחדשת (ספרד תומכת ואיחוד האמירויות הערביות מתנגדת), מחלוקת הנובעת בין השאר בעקבות היותה של איחוד האמירויות הערביות חברה בארגון אופ"ק ואחת מהמובילות בעולם בתחום ייצוא הנפט (אנרגיה מתכלה).
בית הכנסת הגדול של צ'רנוביץ
אדריכלות
מבנה בית הכנסת נבנה בסגנון נאו-קלאסי.
פוליאמוריה
מאפייני הפוליאמוריה
ישנן מערכות שבהן זוג או יותר גרים ביחד כמשפחה גרעינית, ועם זאת "מותר" לחברים במשפחה זו ליצור קשרים רומנטיים או מיניים מחוץ לגבולות המשפחה, עם או בלי לערב את שאר המשתתפים. תיתכן משפחה חלקית שבה בן/בת זוג אחד/ת הם מונואמורים, ולא מעוניינים ליצור מערכת יחסים עם יותר מבנאדם אחד בזמן נתון, אולם אין זה מפריע להם שבן/בת זוגם ייטול גם חלק במערכות יחסים אחרות באותו הזמן.
צלווח נתונים
צִלְווּחַ נתונים או לִווּחַ מֻצְלָב של נתונים (באנגלית: Data Tabulation, Cross Tabulation או בקיצור Crosstab) היא שיטה להצגת ההתפלגות המשותפת של שני משתנים או יותר. בעברית, המילה היא הלחם של המילים "הצלבה" ו-"לִיוּוּחַ". בשיטה זו, המשתנים מוצגים כלוח שכיחות בצורה של מטריצה.
עונת 2020/2021 בליגת העל בכדורגל נשים
מלכת השערים בתום העונה הייתה קורל חזן עם 16 שערים. נגו מבלאק נבחרה לשחקנית העונה ועמית ביילין לשוערת העונה.
מהלך העונה
בסוף הסיבוב הראשון ניצבה מ.ס. קריית גת במקום הראשון ללא הפסדים. מכבי בנות עמק חפר ובנות נתניה הצליחו להעמיד קבוצות חזקות וסיימו את הסיבוב הראשון במקומות השני והשלישי בהתאמה כשמיד אחריהן אס"א תל אביב. האלופה, מ.כ. רמת השרון, אכזבה בסיבוב הראשון וסיימה אותו חמישית ובפער ניכר מהמובילה. בחצי התחתון של הטבלה, נאבקו מכבי כישרונות חדרה, הפועל רעננה והפועל באר שבע. מתחת לקו האדום סיימה את הסיבוב הראשון הפועל עירוני פתח תקווה לאחר שהפסידה בכל משחקיה פרט לתוצאת תיקו אחת.
The Brit Pop Blur Box
The Brit Pop Blur Box הוא מארז תקליטורים של להקת בלר שיצא בכמויות מוגבלות באוסטרליה בשנת 1994.
Indeed.com
היסטוריה
ב-1 באוקטובר 2012 הפכה Indeed ליחידה תפעולית עצמאית של חברת Recruit Co. Ltd היפנית. ביולי 2016 הודיעה Recruit Holdings Co Ltd שרכשה את נכסי חברת Simply Hired המתחרה של Indeed אשר תהפוך לשותפה פרסומית של Indeed.
גטו צ'אשניקי
גטו צ'אשניקי הוא גטו יהודי שהתקיים מקיץ 1941 עד לחיסולו ב-14 בפברואר 1942 והיווה את מקום הגירוש העיקרי של יהודים מהעיר צ'אשניקי שבמחוז ויטבסק בתהליך הרדיפה וההשמדה של היהודים בעת כיבושה של בלארוס על ידי חיילי גרמניה הנאצית בתקופת מלחמת העולם השנייה.
בית הספר שלום עליכם
בתי הספר בורוכוב
בשנת 1924 כבר למדו בבית הספר כ-200 תלמידים. בשנת 1930 גדל מספר המבנים לחמישה, ומספר התלמידים הגיע ל-300. בשנת 1931 נפתחו בתי ספר נוספים באותו השם גם בערי השדה של המדינה: בלה פלאטה הסמוכה לעיר הבירה, שם לימדו שלושה מורים; בקורדובה (שני מורים), ובשנת 1932 נפתח בית הספר ברוסאריו.
גטו צ'אשניקי
הכיבוש ויצירת הגטו
גטו צ'אשניקי היה מה שנקרא "גטו פתוח" כאשר היהודים אומנם לא הורשו לעזוב את העיר, אבל הגטו לא היה מגודר.
עמוד האש (ספר)
חלק ראשון - 1558
העיר קינגסברידג' נשלטת על ידי אוליגרכיה של סוחרים עשירים, היושבים במועצת העיר, כאשר המשפחה העשירה ביותר מכהנת בתפקיד ראש העיר. העלילה מתמקדת בשלוש משפחות, המייצגות את החטיבות הפוליטיות והדתיות העיקריות באנגליה באותה התקופה. משפחת פיצג'רלד היא משפחה קתולית נאמנה, אשר תחת המלכה הקתולית מרי היא מקבלת יתרון על פני משפחות אחרות, וכן את תפקיד ראש העיר. הם מבקשים לשדרג את מעמדם החברתי בעזרת נישואים לאריסטוקרטיה. מנגד נמצאת משפחת קובלי הפוריטנית וחסרת הפשר, המקיימת בחשאי פולחן פרוטסטנטי - מעשה מסוכן ביותר תחת השלטון הקתולי. העקרונות הדתיים לא מונעים מבני משפחת קובלי לנקוט מדי פעם בתחבולות, כדי לרמות את המתחרים ואת העובדים שלהם, ולהתעסק בתחום הרווחי החדש של סחר העבדים האטלנטי. ביניהם נמצאים בני וילארד הפרגמטיים יותר - קתולים תחת שלטונה של מרי, אך מוכנים להפוך לפרוטסטנטים כאשר אליזבת תעלה לשלטון.
אליסון מקיי, חברתה הנאמנה של מרי סטיוארט, עוזרת למרי להתכונן לקראת חתונתה עם פרנסואה החולני, בנם של המלך אנרי השני ושל אשתו קטרינה. מרי היא אחייניתם של האחים גיז, לכן חתונתה צפויה לעזור לקדם את מעמדם ואת שלטונם בצרפת. אליסון וקטרינה נפגשות לפני החתונה, ומתכננות את המהלכים שינקטו כדי להבטיח את הצלחתה.
גטו צ'אשניקי
התנאים בגטו
הגרמנים ושוטרי משטרת הסדר נהגו ללעוג ליהודים ולהעניש אותם באכזריות. החיילים הגרמנים אהבו להביא יהודים אל תחנות הכיבוי ולרתום אל חביות המים קשישים יהודים בעגלה ולאלצם לסחוב את החבית הכבדה כשלעצמה אל הנהר הסמוך. שם היהודים אולצו למלא את החביות עד אפס מקום ולדחוף אותה בחזרה אל תחנת הכיבוי. מעטים הקשישים שהצליחו לעמוד בפני עבודה שכזו והגרמנים היו מכים למוות את הזקנים התשושים.
התנגדות
חלק מהיהודים שנמלטו הצטרפו לפלוגות הפרטיזנים וגויסו גם על ידי הצבא האדום — לדוגמה, ארקדי פוחוביצקי (יליד 1923), בוריס אוניקול, אברהם פוחוביצקי, מוליה בראקר, נתן שוב ויהודי בשם קרוס.
בית הספר שלום עליכם
הקמפוס ברחוב סראנו
בית הספר זכה לביקוריהם של נשיאי מדינת ישראל הצעירה חיים ויצמן וזלמן שזר, שרים (גולדה מאיר, לוי אשכול, משה כרמל), סופרים ואנשי ציבור.
רובם של בוגרי בית הספר היגרו לישראל, והשתלבו בענפים מתקדמים של המשק הישראלי, ובעיקר ברפואה, בחינוך, בחקלאות (בעיקר בקיבוצים) וכן בתעשיות הטכנולוגיות ובאקדמיה.
לירות בפיל
תרגומים לעברית
בשנת 2010 כתב המלחין מתן פורת יצירה מוזיקלית לפי "לירות בפיל", בה כיכב השחקן איתי טיראן ובוצע ב.
טויה (מלכה)
בתרבות הפופולרית
דמותה של המלכה טויה הופיעה בסרט עשרת הדיברות משנת 1965, של ססיל ב. דה-מיל.
וריזמו (ספרות)
התנועה התגבשה בין השנים 1875–1895 על ידי קבוצת כותבים - בעיקר סופרים ומחזאים. היא לא היוותה אסכולה רשמית, אך התבססה על עקרונות ספציפיים. הולדתו הושפעה מאקלים פוזיטיביסטי שהציב אמונה מוחלטת במדע ובאמפיריציזם.
התנועה השפיעה הן על הוורזימו באופרה, והן על הנאוריאליזם האיטלקי בקולנוע.
A&M רקורדס
התחלות
בשנות ה-60 המאוחרות, באמצעות חתימת הסכמים ורישוי באופן ישיר, A&M החתימו אמנים בריטים הכוללים את קט סטיבנס, ג'ו קוקר, פרוקול הארום, האמבל פאי, פאירפורט קונבנטשין, פרי וThe Move. בשנות ה-70, בעקבות הסכמי הייצור והתפוצה עם אודה רקורדס, A&M הוציאו לאור אלבומים של קרול קינג והצמד הקומי צ'יץ' וצ'ונג. אמנים ידועים נוספים של אותה תקופה שפעלו יחד עם A&M היו נאזרת', וואי אנד טי, דה טיובס, סטיקס, סופרטרמפ, ג'ואן ארמטריידינג, כריס דה ברג (אשר במהלך שנות ה-80 זכה להצלחה גדולה), ריק וייקמן, האוזרק מאונטן דרדוילס, צ'אק מאנגוין, סקוויז ופטר פרמפטון.
אסון נאות הכיכר
האירוע ופעולות ההצלה
במהלך פעולות ההצלה ביקרו במקום שר הביטחון משה דיין, הרמטכ"ל חיים בר-לב, אלוף פיקוד הדרום אריאל שרון והרב הצבאי הראשי שלמה גורן.
אטריום
האטריום הרומי
לאטריום היה תפקיד חשוב מאוד בחייה של המשפחה הרומית. הוא היה החלל המפואר והמקושט ביותר בבית ובו גם נבנתה פעמים רבות קפלה קטנה עם פסלוני אלילים. האירוח בווילות הגדולות התבצע סביב האטריום והוא הכיל ריהוט מתאים.
מרקו מנגוני
ביוגרפיה
מנגוני נולד ב-25 בדצמבר 1988 ברונצ'יליונה שבמחוז במחוז ויטרבו במרכז איטליה, שם גדל. הוא בנם היחיד של נדיה פרארי ומאוריציו מנגוני. בגיל 14, בזמן שלמד עיצוב תעשייתי בבית הספר התיכון, החל לקחת שיעורי שירה. מאוחר יותר החל להופיע כחבר בלהקה בת חמישה חברים. לאחר שעזב את בית הספר, עבר לרומא, שם החל ללמוד תואר בשפות. במהלך לימודיו עבד כברמן והופיע בחתונות.
אקס פקטור
במהלך אותה שנה, קיבל את פרס TRL לאיש השנה. בנוסף נבחר לזמר האיטלקי הטוב ביותר בטקס פרסי המוזיקה של MTV אירופה 2010.
אירוויזיון 2013
בפברואר 2013, מנגוני התחרה בפסטיבל המוזיקה ה-63 בסן רמו עם השירים "L'essenziale" ו-"Bellissimo". ב-12 בפברואר 2013, "L'essenziale" ניצח את "Bellissimo" בתור השיר שיבוצע על ידי מנגוני בשלבים הבאים של התחרות. ב-16 בפברואר 2013 הוכרז מנגוני כמנצח בתחרות ונבחר לייצג את איטליה באירוויזיון 2013 במאלמה שבשוודיה.
עבירה (ספורט)
בענפי ספורט רבים, ובעיקר באמנויות לחימה ובמשחקי כדור, עבירה (Foul) היא הפרת חוקי המשחק. ישנן עבירות אשר מהוות מעין חלק מן המשחק, ולעומתן יש עברות קשות יותר, העשויות לגרור עונשים משמעתיים חמורים.
עבירות בכדורגל
העונש על עבירות מלווה תמיד במתן כדור חופשי לזכות הקבוצה היריבה. אם העבירה נעשתה בתחום רחבת ה-16 של קבוצתו של השחקן, לזכות היריב נשרקת בעיטת עונשין. אם העבירה חמורה, השחקן המבצע מקבל אזהרה (בדמות כרטיס צהוב) ולעיתים אף מורחק בכרטיס אדום. עבירות משמעת גוררות כמעט תמיד אזהרה או הרחקה.
אריה (בודה) בודנהיימר
קורות חיים
נולד ב-1944, להוריו יעל (ארנה) לבית קונהיים ויצחק (יוליוס) בודנהיימר, בשכונת רמת חן בגבעתיים.
נבחרת קרואטיה בכדורגל עד גיל 21
קרואטיה הצליחה להעפיל לאליפות אירופה 2000 לראשונה בתולדותיה, אך סיימה אחרונה בשלב הבתים ללא ניצחון. היא שחזרה את ההישג ב-2004, אך שוב כשלה להשיג ניצחון בשלב הבתים וסיימה אחרונה. לאחר שבעה קמפיינים כושלים ולאחר 15 שנים ללא העפלה, הצליחה קרואטיה לצלוח את טורניר המוקדמות ולהעפיל לטורניר הגמר של אליפות אירופה 2019 באיטליה.
דניאל סופר
דניאל סופר (נולדה ב-14 בינואר 1988) היא כדורגלנית ישראלית, המשחקת בכנף ימין כמגנה וכקשרית לסירוגין, בקבוצת אס"א תל אביב שבליגת העל ובנבחרת ישראל. במשך רוב הקריירה שלה שיחקה והייתה אחד הסמלים של מכבי כישרונות חדרה.
סטארגייט SG-1
קנצלרית טראבל
נציגת מועצת הטולאנים. דמותה הופיעה במספר פרקים בסדרה. מתפקידה כולל את ניהול הטרייאד.
X-303
דגם ספינות שתוכנן ונבנה על ידי הטאורי. עם השנים השתדרגו ספינות אלה והתווספו להם טכנולוגיות ואמצעי לחימה. סדר הספינות המופיע מטה הוא מהספינה הוותיקה לחדשה ביותר.
יצחק הירשברג
פועלו
יצחק הירשברג היה גם חובב תיאטרון נלהב, ובצעירותו אף שיחק בתיאטרון חובבים. בשנות ה-40 שימש מבקר ספרות ותיאטרון בעיתון "קול העם", ביטאון המפלגה הקומוניסטית הישראלית, אך מעולם לא היה חבר במפלגה, אף כי דגל בסוציאליזם, בד בבד עם היותו ציוני מסור כל ימי חייו. בשנת 1953, אחרי משפט הרופאים ומות סטלין, עזב את "קול העם" וניתק כל קשר עם המפלגה הקומוניסטית ורעיונותיה.
מאיה ורטהיימר
קריירה
בנוסף ב-2017, שיחקה בסרט הקולנוע של הבמאי דן וולמן, "סיפור אהבה ארץ ישראלי", בתור מיכליק.
פרשת תצוה
שם הפרשה
הפרשה פותחת בפנייה למשה "ואתה תצוה את בני ישראל" מבלי לציין את שמו, וזו הפרשה היחידה בחומשים שמות-ויקרא-במדבר שלא מוזכר בה שמו של משה. הזוהר, וכן הרא"ש ובנו בעל הטורים מקשרים זאת לבקשתו של משה מה' לאחר חטא העגל המופיעה בפרשה הבאה, פרשת כי תשא: . ע"פ הסבר זה, אע"פ שה' לא סלח לעם ישראל על חטא העגל, "קללת חכם אפילו על תנאי היא באה", וה' מחה את שמו של משה מפרשה אחת.
תוכן הפרשה
החצי השני של הפרשה עוסק בציווי על קרבן המילואים, שיוקרב לשם חנוכת המשכן. לאחר מכן באים ציוויים על קרבן התמיד, ועל הכנת מזבח הזהב המיועד להקטרת קטורת הסמים. בפסוקים האחרונים של הפרשה אף מרומז על יום הכיפורים שיכלול טקס מיוחד ויתבצע אחת לשנה.
אופני תנודה עצמיים
כל צורה אחרת של תנודות במערכת מתקבלת על ידי סופרפוזיציה של אופני תנודה, כלומר, אופני תנודה עצמיים מהווים בסיס לתנועות מורכבות יותר של המערכת. למושג אופן תנודה חשיבות רבה בתחומים שונים בפיזיקה, דוגמת תורת הגלים, אופטיקה ומכניקת הקוונטים, וכן בתחומי הנדסה, דוגמת הנדסת חשמל.
דוגמה - אופני תנודה של מתנדים מצומדים
מאחר שאיבר האקספוננט (ה"פאזה" של המערכת) שונה מאפס ומשותף לכולם, נצמצם בו. נפשט את המשוואות ונקבל:
גלים עומדים
מבחינה פיזיקלית, גלים עומדים נוצרים על ידי התאבכות: סופרפוזיציה של גלים (נוסעים) וההחזרות שלהם. חשוב לציין שאפשר לתאר זו גם להפך: גל נוסע הוא סופרפוזיציה של גלים עומדים. הצורה הגאומטרית של התווך בו מתרחשים התנודות קובעת את תבנית ההתאבכות, כלומר את צורת גל המעטפת \ f(x,y,z). פתרון רציף כזה נקרא אופן תנודה.
אופני תנודה במכניקת הקוונטים
כאן, למצב העצמי יש משמעות פיזיקלית נוספת. כאשר האנרגיה של המערכת נמדדת, פונקציית הגל קורסת לאחד המצבים העצמיים ונשארת שם. כלומר, אחרי המדידה: פונקציית הגל מתוארת על ידי מצב עצמי טהור שמתאים לאנרגיה שנמדדה.
סומואה
רקע
בשנות ה-30, הפיקוד הצרפתי העליון ראה בטנקים שלו חיל פרשים ממוכן, שנועד לבצע ניצול הצלחה. ניצול הצלחה משמעותו פשיטה לעומק שטח האויב דרך פרצה שפורץ החי"ר בקווי האויב. במסגרת זאת יוצרו סוגי טנקים רבים, רובם טנקים קלים ומהירים. הסומואה, שהיה אחד מהטנקים האלה, נועד לשמש כ"טנק פרשים". המשמעות הממשית היא שהטנק ממוגן יותר וחמוש היטב יחסית לטנקים הקלים דוגמת ההוצ'קיס ושהסומואה נועד יותר להשמדת טנקי האויב מאשר לכל דבר אחר.
התגרענות
הסבר פיזיקלי
2. נוקלאציה הטרוגנית (רבגונית)-מתרחשת על פני משטח מועדף באזורי אי רציפות של מטריצת אם. לדוגמה:גבולות גרעין.
חצי האי קולה
חצי האי קולה עשיר מאוד במחצבים כברזל, אלומיניום, נציץ, טיטניום ואבנים יקרות. בקרבת הגבול הנורווגי קדחה רוסיה את הקידוח העמוק ביותר לקרום כדור הארץ למטרות מחקר: עומקו 12,262 מטר.
המנון זימבבואה
ברוכה תהיה אדמת זימבבואה (באנגלית: Blessed be the Land of Zimbabwe, בשונה: Simudzai Mureza wedu WeZimbabwe) הוא ההמנון הלאומי של זימבבואה. ההמנון נכתב בשנת 1994 על ידי סולומון מוצוואיירו והולחן על ידי פרד צ'נגונדגה במסגרת תחרות שמטרתה הייתה לכתוב המנון, שיחליף את ההמנון הקודם הכלל־אפריקאי בהמנון לאומי. ההמנון אומץ רשמית באותה שנה.
טרה נוסטרה
עלילה
הסדרה מתרחשת בברזיל בין המאה התשע עשרה למאה העשרים ומתמקדת בסיפורם של מהגרים מאיטליה, ג'וליאנה ומתאו נפגשים במהלך מסעם לברזיל ומיד מתאהבים ומתכננים לחיות יחדיו, אך לאחר ההגעה לברזיל דרכיהם נפרדות. ג'וליאנה מתקבלת על ידי פרנצ'סקו, בנקאי מיליונר הנשוי לז'אנט, אישה מרשעת. בינתיים מתאו עובד בחוות הקפה של גומרסינדו, המתאכזר לבתו רוזאנה אך מתנהג באהבה ותמיכה לבתו אנג'ליקה.
בחווה של גומרסינדו מתאו כובש בקסמו את אנג'ליקה ורוזאנה.
כי אנו עמך
על הפיוט
דימויים מהסוג המופיע בפיוט נכללים במדרש שיר השירים רבה, תוך ביסוס הדימויים על פסוקי התנ"ך, למשל: "הוא לי לשומר (תהילים קכ"א) הנה לא ינום ולא יישן וגו', ואני לו לכרם שנאמר: (ישעיה ה') כי כרם ה' צבאות בית ישראל". הפיוט ממשיך בדרך זו, וניתן לזהות את המקור בתנ"ך לכל אחד מהדימויים המוצגים בו.
חנית שוורץ
ביוגרפיה
שוורץ נולדה בבאר שבע, למדה בבית ספר היסודי 'מענית' ובתיכון מקיף א' בעיר. החלה לשחק כדורגל בגיל 9 עם הבנים בבית הספר ובגיל 12 הצטרפה לקבוצת הנערות של הפועל באר שבע. בגיל 15 עברה לקבוצה הבוגרת ושיחקה בה עד גיוסה לצבא. שירתה ביחידת קישור במשטרה צבאית.
התנועה לשחרור בריטני
התנועה לשחרור בריטני, ידועה גם בהאשטאג , היא תנועה חברתית-אינטרנטית שתומכת במאבק של הזמרת האמריקאית בריטני ספירס לזכויותיה. התנועה צברה פופולריות בשנת 2019, עם פרסום המאבק בפלטפורמת הטיקטוק.
רקע
תחתו, הוציאה ספירס לאור ארבעה אלבומים, Circus, Femme Fatale, Britney Jean ו-Glory. במרוצת השנים, מונתה ספירס לשופטת בתוכנית הריאליטי "The X Factor ארצות הברית", והופיעה במשך ארבע שנים ברצף הופעות קבוע בשם "Britney: Piece of Me". בשנת 2018, הואמנה אחותה של הזמרת, ג'יימי לין, לאחראית על שוויה הכולל, שהוערך בכ-60 מיליון דולרים. בשל בעיות בריאותיות, חדלה ג׳יימי לין מניהול רווחיה של בריטני. את מקומה של האחות החליף אביה של ספירס. באותו החודש הוכנסה ספירס לבית חולים פסיכיאטרי, והודיעה כי לוקחת הפסקה מהקריירה המוזיקלית שלה.
פעילות
ב-25 ביוני 2021, לראשונה מזה 13 שנים, העידה ספירס בבית המשפט ואישרה את רוב תאוריות הקשר אודות מצבה. ספירס טענה כי היא מוחזקת בתנאים מתעללים, כי אין לה גישה לכספה, שהיא איננה מאושרת, שהיא נאלצת לעבוד בניגוד לרצונה וכי בכוונתה למצות את הדין עם אביה ושאר בני משפחתה. כמו כן, העידה כי אין באפשרותה להרות בשל התקן תוך-רחמי שמותקן בגופה, אותו אין לה אפשרות להוציא ללא אישור אביה. ספירס סיפרה כי נאלצה לקחת תרופות חזקות בניגוד לרצונה, וכי הייתה נענשת על רגעים בהם לא הייתה משתפת פעולה בכך שהיו מביאים לה תרופות או באיסור על מפגש עם ילדיה ובן זוגה. ספירס דרשה לסיים את האופטרופסות באופן מידי ללא צורך בהסתכלות פסיכאטרית נוספת, אך הביעה נכונות להפגש עם מטפל בביתה אחת לשבוע. הדיון הסתיים ללא הכרעה.
פרויקט רוזי
עלילה
בניו יורק, בודק דון את הדגימות הנותרות ובניהם הד.נ.א של פיל ובכך מגלה כי פיל הוא אביה הביולוגי של רוזי.
צ'בול
מאפייני חברות הצ'בול
שני המאפיינים העיקריים של חברות הצ'בול הם שענקית התאגידים הזו פעילה במספר מגזרים, מורכבת מכמה חברות, ונוסדה על ידי משפחה. הניהול המשפחתי של הצ'בול יכול להתקיים בכמה דרכים. יש מקומות שבהם המייסד ובני משפחתו מנהלים את כל החברות, במקומות אחרים המשפחה מנהלת את מה שנקרא חברת האם, המפקחת על חברות הבנות ולכן יש לה שליטה עקיפה בכל החברות. אפשר לקיים גם מבנה שבו המשפחה שולטת בחברת האם, וחברות הבנות מחזיקות זו במניות של זו ויוצרות רשת. חברותההצ'בול מאופיינות גם בכך שיש לא מעט קרובי משפחה בהנהלה הבכירה ביותר של החברה. תפקידי ניהול עוברים בדרך כלל בירושה בתוך המשפחה, אז נניח שמושב המנכ"ל הולך לילד הבכור של המייסד. על מנת לשמור על כוח ושליטת המשפחה, בחברות הצ'בול יש לא מעט נישואי נוחות. קורה שחברות הצ'בול הגדולות ביותר משפחות הבעלים מחתנות את ילדיהן בינן לבין עצמן (כלומר בתוך הצ'בול או עם ילדי חברות צ'בול אחרים, ובכך מחזקות את מעמדן הכלכלי.
קסטל (מגדל אנושי)
בשנת 2010 הכיר ארגון אונסק"ו במגדל האנושי כמורשת תרבותית בלתי מוחשית.
מילון מושגים הקשור לענף
לענף מילון מושגים עשיר: קסטל שבו שני קסטליירס בכל קומה מכונה "טורה" (Torre - מגדל), וקסטל שבו קסטלייר בודד בכל קומה הוא "פילאר" (Pilar - עמוד). "אגוליה" (Agulla - מחט) הוא פילאר במרכזו של קסטל היקפי.
סרפסייד
ב-24 ביוני 2021 התרחש אסון קריסת הבניין בסרפסייד, שבו קרס חלק גדול מבניין בעל 12 קומות בעיירה וגרם ל-98 הרוגים.
המטבח השוודי
ארוחה שוודית
קינוחים שוודים נפוצים מאוד במדינה, ביניהם ממתקים העשויים מעצמות דגים הנקראים "Polkagris". הממתק נאכל בעיקר בימי שבת על פי המסורת העממית, ונקרא בהתאם "godis-dagen" (יום הממתקים). בנוסף, נוהגים השוודים להגיש את עוגת הנסיכה השוודית "prinsesstårta" בתום כל ארוחה. קינוחים נוספים בשוודיה הנאכלים גם במועדים מיוחדים בשנה: מאפה "Semla" המזכיר מעט סופגניה, ונאכל בעיקר ב"יום שלישי השמן" הנקרא בשוודית "Fettisdagen". חביתיות (פנקייקים) בתוספת קרמל וופל שוודי נוהגים לאכול בעשרים וחמישה במרץ חג הבשורה, אשר נקראה בהתאם בשוודיה יום הוופל "våffeldagen". קינוח נוסף הוא "Lussebulle" מאפים ממולאים בזעפרן הנאכלים ב-13 דצמבר ביום חגה של לוצ'יה הקדושה.
סנדי דני
שנותיה הראשונות
דני נולדה בווימבלדון, לונדון, בשם אלכסנדרה איליין מקלין דני (Alexandra Elene Maclean Denny). סבתה הסקוטית הייתה זמרת שירי עם ודני גילתה עניין בשירה כבר בגיל מוקדם. עוד בילדותה, למדה נגינה קלאסית בפסנתר, בנוסף לנגינה בגיטרה. לאחר שעזבה את בית הספר לבנות בו למדה, החלה להתמחות כאחות בבית חולים.
הקריירה המוזיקלית
ב-2 בדצמבר 1966 רשמה סנדי דני את הופעתה הראשונה מני רבות לרדיו של תאגיד השידור הבריטי (BBC), בה נגנה ושרה שני שירי-עם.
מותה
במרץ 1978, בזמן חופשה עם הוריה בקורנוול, דני נפצעה בראשה כשנפלה במדרגות. חודש לאחר הנפילה התמוטטה בבית חברה, ארבעה ימים לאחר מכן נפטרה בבית החולים כתוצאה מדימום במוח.
(Alex Campbell and his Friends (1967
הוקלט ב-22 במרץ 1967.
(1974) Sandy Denny - Like an Old Fashioned Waltz
הוקלט במאי ואוגוסט 1973, יצא ביוני 1974. כל השירים נכתבו על ידי סנדי דני, מלבד היכן שצוין אחרת.
מנהרת סרייבו
מוזיאון מנהרת סרייבו
לאחר המלחמה נבנה מוזיאון מנהרת סרייבו על הבית הפרטי ההיסטורי שמרתפו שימש ככניסה למנהרת סרייבו. המבקרים עדיין יכולים ללכת לאורך המנהרה הקטנה (כ 20 מטר). במוזיאון "הבית" מוצגים חומרי ארכיון הכוללים סרט באורך 18 דקות, תצלומי מלחמה, ציוד צבאי, דגלים, ומדים צבאיים. בשנת 2004 חיפשו רשויות התכנון המקומיות מימון ל"שיחזור מלא של המנהרה ול"הקמת מבני מוזיאון בנקודות הכניסה והיציאה שלה".
אריה לייב רובין
קורותיו
נולד ברדושקוביץ לרב אברהם רובין. בבחרותו למד אצל רבי דוד בונימאביץ שהיה רבה של ווידז'.
אברם דרגומירוב
מלחמת העולם הראשונה ואחריתו
ב-16 באוגוסט 1914, זמן קצר לאחר פרוץ מלחמת העולם הראשונה, הועלה דרגומירוב לדרגת גנרל לייטננט. ב-12 בדצמבר של אותה שנה הוא הועבר לפקד על דיוויזיית הפרשים ה-16, וב-6 באפריל 1915 מונה למפקד הקורפוס ה-9 אשר היה חלק מהארמייה השלישית. הוא לחם בקרב גליציה, ובמהלך מתקפת גורליצה-טרנוב הצליח להדוף בהצלחה את ההתקפה של הארמייה האוסטרו-הונגרית הרביעית בפיקודו של הארכידוכס יוזף פרדיננד. עם זאת, בשל תבוסת שאר הצבא הרוסי נאלץ גם דרגומירוב להצטרף לנסיגה הגדולה. ב-14 באוגוסט 1916 הוא מונה למפקד הארמייה החמישית והועלה לדרגת גנרל חיל הפרשים. ב-29 באפריל 1917 הוא מונה לראש מטה החזית הצפונית, אולם ב-1 ביוני סולק מתפקידו כיוון שלא היה נאמן מספיק למשטר החדש שקם לאחר מהפכת פברואר.
ניקולס ניקסון
ניקולס ניקסון (באנגלית: Nicholas Nixon; נולד ב-27 באוקטובר 1947) הוא צלם אמריקאי.
פילדלפיה
היסטוריה
בסוף המאה ה-18 הייתה לעיר הבירה של המדינה החדשה והעיר הגדולה ביותר בארצות הברית. בזמן הזה היא האפילה על בוסטון ועל ניו יורק בחשיבות פוליטית וחברתית. לבנג'מין פרנקלין שנולד בבוסטון היה תפקיד מיוחד בעלייתה.
אקלים
האקלים בפילדלפיה מתון, עם ארבע עונות. בעונת הקיץ חם ולעיתים גם לח, שיא הלחות מגיע בחודשים יולי-אוגוסט. בסתיו ובאביב נעים. גשמים יורדים בדרך כלל כל השנה, עם 8 עד 11 ימים גשומים בחודש. כמות הגשמים הממוצעת היא 1,068 מילימטר בשנה.
ימי החורף קרים, אולם רק במעט מהימים הטמפרטורה יורדת מתחת למינוס 10 מעלות צלזיוס. אופי ירידת השלגים משתנה, לפעמים כמות השלג היא קטנה, ולעיתים מתחוללות סופות שלגים. במרכז העיר ובפרוורים הפנימיים של ניו ג'רזי יורד בדרך כלל שלג קל, ושלגים כבדים יורדים בצפון ובמערב העיר.
מערכת מורכבת
הגדרת המערכת המורכבת
שני הגורמים המרכזיים המבדילים בין מערכות מורכבות למערכות פשוטות הם: גורמים אלה מובילים להתנהגות לא ליניארית של המערכת, ולכן המערכת אינה עונה על עקרון הסופרפוזיציה (כלומר התנהגות המערכת אינה סכום של התנהגויות כל אחד מחלקיה בנפרד). דבר זה מוביל לכך שקשה מאוד לחזות את התנהגות המערכת בצורה מדויקת, ובמקרים מסוימים עשוי אף להוביל להתנהגות כאוטית.
רשת דינמית
רשת הקשרים במערכת מורכבת היא רשת דינמית, וקשרים בין חלקי המערכת עשויים להיווצר, להיעלם או להשתנות.
העדר שליטה
בשל רגישותה לתנאים ההתחלתיים לא ניתן לשלוט במערכת מורכבת. יכולת הלמידה העצמית של המערכת תניב תוצאות שונות לשינויים קלים ואפילו זהים שניצור בה.
עומר אביטל
ביוגרפיה
בשנת 1994 אביטל החל להנהיג הרכב משלו, תחת השם Omer Avital Group, והופיע בקביעות במועדון הסמולס ובמועדוני ג'אז נוספים ברחבי ניו יורק, כאשר במקביל שיתף פעולה עם הפסנתרן ג'יסון לנידנר בהקמת תזמורת הביג בנד של ג'ייסון לינדנר, אחת מתזמורות הג'אז החשובות ביותר של שנות התשעים. אביטל היווה חבר בתזמורת זו לאורך כל שנות פעילותה.
הר הובס (אנטארקטיקה)
הר הובס (באנגלית: Mount Hobbs) הוא הר בגבעות ויליאמס, ברכס נפטון, בהרי פנסקולה, בארץ המלכה אליזבת שבאנטארקטיקה.
ההר, שגובהו 1,135 מטרים מעל פני הים; הר הובס הוא ההר ה-2,035 בגובהו באנטארקטיקה, הוא הפסגה הגבוהה ביותר בגבעות ויליאמס.
קבוצה מאוזנת
בערך זה נסמן ב-V מרחב וקטורי כלשהו. כמו כן, נסמן ב-\mathbb{K} את השדה מעליו פועל V כאשר (שדה הממשיים) או  (שדה המרוכבים). לבסוף, עבור, v\in V ו- נסמן: